CELEX: 62016CN0541
Language: da
Date: 2016-10-25 00:00:00
Title: Sag C-541/16: Sag anlagt den 25. oktober 2016 — Europa-Kommissionen mod Kongeriget Danmark

9.1.2017   
            
            
               DA
            
            
               Den Europæiske Unions Tidende
            
            
               C 6/30
            
         Sag anlagt den 25. oktober 2016 — Europa-Kommissionen mod Kongeriget Danmark
   (Sag C-541/16)
   (2017/C 006/37)
   Processprog: dansk
   
      Parter
   
   
      Sagsøger: Europa-Kommissionen (ved L. Grønfeldt og J. Hottiaux, befuldmægtigede)
   
      Sagsøgt: Kongeriget Danmark
   
      Påstande
   
   
               —
            
            
               Det fastslås, at Kongeriget Danmark ikke har opfyldt sine forpligtelser i henhold til artikel 2, nr. 6, jf. artikel 8 i Europa-Parlamentet og Rådets forordning (EF) nr. 1072/2009 (1) om fælles regler for adgang til markedet for international godskørsel.
            
         
               —
            
            
               Kongeriget Danmark tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
               —
            
            
               Kommissionen gør gældende, at artikel 8, stk. 2, i forordning (EF) nr. 1072/2009 udtømmende regulerer transportvirksomheders adgang til at udføre cabotagekørsel på de betingelser, der er fastsat i samme artikel. Bestemmelsen fastsætter ikke et højeste antal læsse- og/eller lossesteder inden for samme cabotagekørsel. Begrænsningen på tre cabotagekørsler er ikke ensbetydende med, at en cabotagekørsel skal omfatte et fastsat antal læsse- og/eller lossesteder.
            
         
               —
            
            
               Ifølge de danske regler kan cabotagekørsel bestå enten af flere læssesteder eller af flere lossesteder, men ikke begge dele. De danske regler hindrer ikke-hjemmehørende transportvirksomheder i at udføre cabotagekørsel bestående af flere læsse- og lossesteder, hvilket udgør en begrænsning af disse virksomheders muligheder for at udføre cabotagekørsler i Danmark i det omfang, der følger af forordning (EF) nr. 1072/2009.
            
         
      (1)  Europa-Parlamentets og Rådets forordning (EF) nr. 1072/2009 af 21. oktober 2009 om fælles regler for adgang til markedet for international godskørsel
   
      EUT L 300, s. 72